#

**ANEXA 12**

**Politica Privind Resursele Umane și Politica Socială**

Modalitatea de gestionare a resurselor umane existente şi necesare urmează specificul activităţii societăţii şi are scopul de a asigura personalul calificat necesar, cu instruire profesională şi competenţe adecvate pentru cerinţele activităţii.

Operatorul va aplica propria sa politică de selecţie, calificare, instruire, recalificare, concediere, salarizare şi protecţie socială potrivit Codului Muncii, prevederilor legale în vigoare, precum şi modelele manageriale adaptate la specificul activităţii desfăşurate şi metodele strategice pentru motivarea implicării personalului şi îmbunătăţirea performanţelor.

|  |  |  |
| --- | --- | --- |
| Categorie personal | Nr. depersonal | Observaţii |
| A. Personal tehnic, economic, socio - administrativ şi de conducere | 30 |  |
| B. Personal direct implicat în activitatea de transport public | 369 |  |
| TOTAL PERSONAL | 399 |  |

Operatorul se obligă să respecte toate normele naţionale şi europene referitoare la protecţia socială a angajaţilor, inclusiv cele referitoare la măsurile de proţecţie socială luate în cazul concedierilor colective, ca urmare a planurilor de restructurare, precum şi reglementările privind combaterea discriminării la locul de muncă.

Personalul cu atribuţii în siguranţa circulației, cei care concură direct sau indirect la activitatea de transport public local, precum și ceilalți salariați implicați în desfășurarea activității de transport public local, vor beneficia de examinări psihologice şi medicale, potrivit legislaţiei în vigoare, cheltuiala cu aceste examinări fiind inclusă în calculul compesației.

Personalul Operatorului se va conforma reglementărilor în vigoare, instrucţiunilor şi altor documente din care reies sarcini şi responsabilităţi.

Pentru a atinge şi menţine competenţa necesară pentru activităţile prestate potrivit prezentului contract, se vor identifica, planifica şi conduce activităţi de instruire pentru toate categoriile de angajaţi ai Operatorului, inclusiv în „sistem dual”.

Toate cheltuielile legate de asigurarea protecției sociale, instruirea și pregătirea salariaților ce reies din ANEXA 12 – Politica de Resurse Umane și Politica Socială, vor fi considerate cheltuieli eligibile ce vor fi luate în calculul fundamentării costului unitar leu/km la capitolul „muncă vie”, conform ANEXEI 5 – Costuri eligibile incluse în calculul decontării PSO şi cerinţele privind contabilitatea separată din prezentul Contract de delegare.